ועדת הכנסת, כנסת 17, פרוטוקול מספר 191, 2008-01-01 11:00

דוד טל: אנחנו ממשיכים בנקודה שהפסקנו בדיון הקודם בכללי האתיקה, היועצת המשפטית, בבקשה.

דוד טל: ארבל אסטרחן:

דוד טל: הגענו לסעיף 51 אבל השארנו סעיף מסוים שרצינו שחבר הכנסת יצחקי יהיה פה כי הוא העיר לגביו, סעיף 46 של רכישת נכסים ציבוריים, זה הסעיף האחרון שהשארנו מתוך פרק ניגוד העניינים.

דוד טל: טרם נדון.

דוד טל: נשוב לסעיף 46, אני מבקש לקרוא את הסעיף.

ארבל אסטרחן: סעיף 46 עוסק ברכישת נכסים ציבוריים והוא דומה לסעיף 8 שקיים גם היום בכללי האתיקה.

ארבל אסטרחן: הסעיף הקיים היום בכללי האתיקה אומר ש"חבר הכנסת לא ירכוש ולא יקבל נכסי המדינה במישרין ובין בעקיפין, מלבד רכישה או קבלה של נכסים הנמכרים או הנמסרים בדרך אחרת לציבור, על פי עקרונות כלליים ומוגדרים מראש ואשר לציבור אפשרות שווה לרכשם או לקבלם.

ארבל אסטרחן: " זה הסעיף הקיים.

ארבל אסטרחן: מה שמוצע בסעיף 46 לדוח ועדת זמיר אומר משהו דומה: "חבר הכנסת לא ירכוש ולא יקבל נכס ציבורי, בין במישרין ובין בעקיפין, מלבד רכישה או קבלה של נכסים הנמכרים או הנמסרים בדרך אחרת לציבור, על פי עקרונות כלליים ומוגדרים מראש ואשר לציבור אפשרות שווה לרכשם או לקבלם.

ארבל אסטרחן: "נכס ציבורי" מוגדר כנכס של המדינה, רשות מקומית, תאגיד המוקם על פי חוק, חברה ממשלתית או עירונית וכן חברת בת של חברה כאמור.

ארבל אסטרחן: " אעיר דבר אחד בעניין הזה שבנוסח המעודכן של כללי האתיקה לשרים שעדיין לא אושר על ידי הממשלה, אבל זה הנוסח האחרון שהוגש, יש לי את הטיוטה מחודש דצמבר 2007, יש סעיף דומה מאוד שקובע: חבר הממשלה לא ירכוש ולא יקבל נכסי ציבור, אם במישרין ואם בעקיפין, מלבד רכישה או קבלה של נכסים הנמכרים או הנמסרים לציבור על פי דין ועל פי עקרונות כלליים ומוגדרים מראש ואשר לציבור בעלי הזכויות הזדמנות שווה לרכשם או לקבלם.

ארבל אסטרחן: " יש כאן שינויי נוסח אבל המהות היא אותה מהות.

דוד טל: האם מקובל שאזרחים תושבי עיר כזו או אחרת, מקצים להם מגרש להקמת בית כנסת, האם בתוקף תפקידי כחבר כנסת, היות וזה מוקצה לכלל האזרחים, כל אזרח יכול לבקש, לא כל אחד יקבל, האם אני יכול ליפול בגדר הזה של אחרד מהאנשים שיכול לקבל הקצאה כזו או אחרת של מגרש להקמת בית כנסת או כל דבר ציבורי אחר.

אביגדור יצחקי: אתה לא מקבל את זה באופן אישי.

דוד טל: בוודאי שלא, אבל עדיין בגלל הפריבילגיה שיש לי, אולי אם לא הייתי חבר כנסת - ראש העיר היה מסתכל עלי קצת אחרת.

אביגדור יצחקי: כל עוד זה בתי כנסת זה מותר.

דוד טל: אני יכול לתת לך עוד עשרות דוגמאות אחרות.

ארבל אסטרחן: הסעיף מדבר על חבר כנסת באופן אישי.

ארבל אסטרחן: הוא לא ירכוש ולא יקבל נכס.

ארבל אסטרחן: אבל בכל מקרה מה שנאמר הוא שמה שמותר זה רכישה או קבלה של נכסים שנמכרים או נמסרים בדרך אחרת לציבור על פי עקרונות כלליים ומוגדרים מראש.

דוד טל: זה ברור.

אביגדור יצחקי: לא עולה בדעתי דוגמא לסעיף הזה, אני לא מכיר איזשהו נכס של המדינה או רשות מקומית או תאגיד המוכר על פי חוק שנמכרת או ניתנת למישהו באופן אישי שלא דרך קריטריונים כאלה ואחרים.

אביגדור יצחקי: תנו לי דוגמא אחת לסעיף הזה.

ארבל אסטרחן: הרעיון היה שאם יש מגרשים שנמכרים על ידי רשות מקומית או איזשהו תאגיד - - -

אביגדור יצחקי: אין דבר כזה בעולם ואם כן זה נגד החוק שרשות מקומית תחלק איזשהו מגרש לאדם פרטי בצורה כזאת או אחרת שלא על פי קריטריונים ולא על פי כללים.

אביגדור יצחקי: לכן לפי דעתי הסעיף הזה מיותר לחלוטין.

דוד טל: אתה לא חושב למשל שהמנהל יוכל לתת לך פיסת קרקע - - -

אביגדור יצחקי: מאחר והייתי חבר מועצת המנהל ויותר מזה, הייתי יושב ראש ועדת הפטור ממכרז של המנהל, אין דבר כזה בעולם שגם מנהל מקרקעי ישראל נותן לאדם שלא על פי קריטריונים ושלא על פי כללים איזשהו משהו.

דוד טל: לכן אתה מציע למחוק את הסעיף.

ארבל אסטרחן: כל נכס, לא רק מגרשים.

אביגדור יצחקי: תני לי דוגמא מעשית אחת.

ארבל אסטרחן: הוועדה לא נתנה דוגמאות לעניין הזה.

ארבל אסטרחן: היא לקחה את הסעיף הקיים וגם יש הנחיה של היועץ המשפטי לממשלה שבאה - - -

דוד טל: עם כל הכבוד, אז אני אבקש את היועץ המשפטי לממשלה שיבוא וייתן לנו את הדוגמא.

ארבל אסטרחן: מה שאני אומרת שהיא מופנית לרשויות המדינה - - -

גדעון סער: זה הסעיף הקיים בתקנון?

ארבל אסטרחן: כן.

דוד טל: גם בסעיף שהוא קיים, יכול להיות שלא מסתתר מאחוריו שום רציונל.

אביגדור יצחקי: יכול להיות, אני לא יודע מתי כתבו את הסעיף הזה בתקנון, אבל יכול להיות - - -

גדעון סער: התקנון הוא מימי מפא"י, בימי מפא"י היו קורים דברים לא עלינו.

גדעון סער: שם היו מחלקים דברים.

אביגדור יצחקי: אז היו עושים דברים כאלה אבל ברוך השם הם נגמרו.

גדעון סער: אין לדעת אם הדברים האלה לא יחזרו.

אביגדור יצחקי: אם הם יחזרו נחזיר את הסעיף.

דוד טל: מה שנאמר לי שב-1977 הליכוד עלה לשלטון התיקון הזה הוא מ-1984.

גדעון סער: ב-84, אחרי 7 שנות ליכוד נבחר שמעון פרס לראש ממשלה בממשלת אחדות.

דוד טל: אמרתי, בגלל העוצמה וההשפעה והיכולת של מפא"י ההיסטורית על הליכוד, הליכוד לא עמד בלחצים.

אביגדור יצחקי: גם אם הדברים כתובים, מאחר ולפי דעתי הם נוגדים את החוק, אי אפשר להכניס בתקנות דברים שנוגדים את החוק היבש ולו בשביל להכניס אותם ולו בשביל מראית עין.

אביגדור יצחקי: אני חושב שצריך למחוק את הסעיף הזה.

דוד טל: אורי אריאל, אתה בעד למחוק את הסעיף?

אורי אריאל: לא.

דוד טל: וחבר הכנסת גדעון סער?

גדעון סער: אני חייב לשאול את היועצת המשפטית, בהנחה שנשאיר את הסעיף על כנו, האם מה שאומר ח"כ יצחקי אין בו טעם, דהיינו שמתן כזה ללא קריטריונים הוא בכלל בלתי חוקי מצד הגוף הנותן.

ארבל אסטרחן: השאלה היא טובה, צריך לחשוב על דוגמא.

ארבל אסטרחן: יכול להיות שיהיה עניין בלתי חוקי בגוף הנותן אבל אנחנו פונים לחבר הכנסת ואומרים לו: אתה אל תקבל.

גדעון סער: לי זה לא מפריע שהסעיף יהיה.

אורי אריאל: היות והסעיף קיים, ההורדה היא לא מצווה גדולה.

גדעון סער: מעלין בקודש ואין מורידין, נכון?

דוד טל: אבל הדוגמא שאביגדור יצחקי נתן היא דוגמא טובה.

דוד טל: זה כמו שאני מניח שלא נמצא כאן

דוד טל: שחבר הכנסת לא יקבל מראש עירייה או מראש ממ"י או מראש רשות כזו או אחרת טובת הנאה בסדרי גודל כאלה שעולים על 200 שקלים.

דוד טל: אנחנו לא רושמים את זה.

דוד טל: אלה דברים שמובנים מאליהם אבל אם רוב החברים פה בעד להשאיר אז נשאיר את זה.

דוד טל: בסדר, אנחנו משאירים את זה ומתקדמים הלאה.

ארבל אסטרחן: אנחנו חוזרים לפרק המתנות.

ארבל אסטרחן: דנו בו עד סעיף 50 עם שינויים שהוכנסו לנוסח.

ארבל אסטרחן: הוגדרה מהי מתנה אסורה, מה לא ייחשב מתנה.

ארבל אסטרחן: סעיף 51 עוסק בנושא החזרת מתנה אסורה.

ארבל אסטרחן: אני מזכירה שכל הפרק הזה משקף הוראות שקיימות גם בכללי האתיקה היום אבל גם בחוק שירות הציבור מתנות שחל על חברי הכנסת.

דוד טל: אישרנו את סעיף 50?

גדעון סער: אישרנו בתיקונים.

דוד טל: אנחנו בסעיף 51 – החזרת מתנה אסורה.

ארבל אסטרחן: נקבע בסעיף 49 שחבר הכנסת לא יקבל מתנה שמוצעת לו בשל היותו חבר כנסת.

ארבל אסטרחן: זה הכלל המרכזי.

ארבל אסטרחן: קובע סעיף 51: חבר הכנסת שקיבל מתנה אסורה יחזירה מייד למי שנתנה.

ארבל אסטרחן: אם בנסיבות המקרה אין אפשרות להחזיר את המתנה למי שנתנה, או אין זה ראוי לעשות כן, ימסור ח"כ את המתנה לכנסת, באמצעות היועץ לאתיקה, בתוך 15 ימים מיום שנתקבלה או מיום שנודע לו עליה, והיא תקום לקניין הכנסת.

גדעון סער: אבל אין יועץ לאתיקה.

ארבל אסטרחן: את המילים האלה נשאיר לדיון בעניין היועץ לאתיקה.

גדעון סער: הוא חייב פיזית לקרוא לו כמו שליח לחדרו ולומר לו: הרי המתנה שקיבלתי ממיופה הכוח הטאווני.

ארבל אסטרחן: למען האמת, בדרך כלל היום חבר הכנסת הולכים ונותנים את המתנות שהם קיבלו.

דוד טל: יש למישהו השגות לסעיף א ו-ב'?

גדעון סער: למעט התיבה - - -

דוד טל: הורדנו את זה ובמקום זה יהיה: נעביר את זה לוועדת האתיקה או לוועדה הקיימת.

גדעון סער: ימסור את זה לכנסת.

דוד טל: יש ועדת מתנות, שימסור את זה לוועדת המתנות.

ארבל אסטרחן: ימסור אותה לכנסת, זה בסדר.

אורי אריאל: זה לא בסדר, זה פתח לבלגן.

אורי אריאל: כי אחרי זה הוא מסר, הוא לא מסר, הוא לא זוכר, תגידו מקום ברור וחד ששם מוסרים, שם רושמים, אתם עושים סדר, תעשו אותו עד הסוף.

אורי אריאל: מזכיר הכנסת.

דוד טל: נרשום כאן:

דוד טל: באמצעות ועדת המתנות, זה יהיה בסדר?

ארבל אסטרחן: כן.

דוד טל: יהיה רשום: באמצעות ועדת המתנות.

אורי אריאל: מה זה ועדת המתנות?

ארבל אסטרחן: נגיע אליה בהמשך.

דוד טל: סעיף א' ו-ב' אושר.

דוד טל: סעיף ג'.

ארבל אסטרחן: אם אין במתנה קניין, כגון שירות שנתקבל, ישלם חבר הכנסת לכנסת את שוויה, או אם השווי אינו ידוע, את השווי כפי שייקבע על ידי ועדת המתנות.

דוד טל: השגות, הבהרות.

דוד טל: אם אין – סעיף ג' מאושר.

דוד טל: הלאה.

ארבל אסטרחן: סעיף ד': חבר הכנסת המוסר לכנסת מתנה שקיבל, או משלם לכנסת את שווי המתנה, יצרף הודעה הכוללת פרטים אלה - - -

דוד טל: אני רוצה להבין, קיבלתי את הפטיש הזה, נניח שזה מתנה אסורה, הדבר הזה עולה 300 שקלים, אני יכול לבוא לכנסת ולתת 300 שקלים ולהשאיר את הפטיש אצלי?

אביגדור יצחקי: מאה.

סוזי נבות: ועדת המתנות מוסמכת לתת היתרים לחברי הכנסת להחזיק במתנות אסורות.

דוד טל: תמורת תשלום?

סוזי נבות: היא תקבע את הכללים.

סוזי נבות: קיבלת מתנה בחו"ל ואתה מאוד רוצה לשמור אותה למרות שהיא מתנה אסורה, בכללים תהיה התייחסות.

ארבל אסטרחן: חבר הכנסת המוסר לכנסת מתנה שקיבל, או משלם לכנסת את שווי המתנה, יצרף הודעה הכוללת פרטים אלה: השם ופרטים אישיים של נותן המתנה, המועד והנסיבות של קבלת המתנה, תיאור המתנה והשווי המשוער של המתנה.

אורי אריאל: למה צריך את הנסיבות של קבלת המתנה?

דוד טל: היית בביקור בטייוון והשגריר הטייווני נתן לך, רוצים לקשור את זה האם קיבלת את זה מבעל הון כזה או אחר.

דוד טל: אני מניח שרוצים לראות שיש שקיפות, שלא קיבלת את זה מבעלי הון וכו'.

אורי אריאל: אבל כל העסק מתעורר בגלל שאני בא ונותן את זה.

אורי אריאל: כעת אומרים לי: תמלא פרטים.

דוד טל: שיראו שמחר לא הצבעת או לא יזמת הצעת חוק מיוחדת לאותו בעל הון.

אורי אריאל: אדוני היושב ראש, אתה מרחיק את האנשים מלשתף פעולה.

אורי אריאל: זה לא מקרב אותם, אתה הרי רוצה ליצור נוהל ידידותי, פשוט שלא מעורר אלף שאלות.

אורי אריאל: כמתחילים למלא אומרים לך: מה היה שם, מי היה שם, אני לא רוצה להגיד לך ממי קיבלתי, אבל אני מביא לך את המתנה, אז בשביל מה אתה צריך לדעת, בשביל לבלבל את השכל.

ארבל אסטרחן: היום בתקנות שירות הציבור מתנות שחלות על חברי הכנסת כתוב שמי שקיבל מתנה יעביר אותה לוועדה המשרדית, פה מוצעת ועדה אחרת, בצירוף הודעה הכוללת פרטים אלה: שמו ומענו ותארו ותפקידו, ואם המתנה התקבלה על ידי בן משפחה – מי בן המשפחה שקיבל.

ארבל אסטרחן: שם נותן המתנה, פרטיו ומענו, מועד קבלת המתנה ונסיבות קבלתה, תיאור המתנה המאפשר את זיהוייה ושוויה המשוער.

ארבל אסטרחן: לכן זה ממש מועתק מההוראות שקיימות בחוק.

אורי אריאל: אני מבין, אני רק אומר שזה לא ידידותי לאנשים וכשעושים דברים לא ידידותיים בגלל שזה כתוב באיזשהו מקום אחר אז בסדר גמור, לי אין בעיה - - -

דוד טל: חבר הכנסת יצחקי, אתה בעד למחוק, כפי שמציע חבר הכנסת אריאל את הפרטים השונים או להשאיר את זה על כנו.

אביגדור יצחקי: למחוק.

דוד טל: גדעון?

גדעון סער: למה למחוק?

דוד טל: הוא כרגע הסביר.

אורי אריאל: אני אסביר שוב בקצרה, קיבלתי מתנה, באתי לארבל לתת לה אותה כי אני מבין שיש פה בעיה.

אורי אריאל: היא אומרת לי: תתחיל למלא ומביאה לי טופס.

אורי אריאל: מה אתם רוצים?

אורי אריאל: מה אכפת לכם ממי קיבלתי את זה?

אורי אריאל: קיבלתי ממישהו שאני לא רוצה שתדעו.

אורי אריאל: אני מחזיר, הרי אני בשלב ההחזרה - - -

דוד טל: אני רוצה להפריד, אם אתה במצב של החזרה זה דבר אחד ואני תומך במה שאתה מציע.

דוד טל: אבל אם אתה במצב שאתה נותן ומבקש לרכוש את זה ומבקש מוועדת המתנות שהיא תגיד לך שזה עולה כך וכך - - -

אורי אריאל: אני מקבל את התיקון.

גדעון סער: אני נגד למחוק את זה.

דוד טל: פרופ' נבות.

סוזי נבות: שתי הערות, אחת לחבר הכנסת אריאל.

סוזי נבות: הנחת היסוד של הוועדה כולה לאורך כל הדרך הייתה שאנחנו לא רוצים לשנות הסדרים קיימים אלא רוצים לשקול אותם לגופם ולכן כל מקום שלא ראינו לסטות מההסדר הקיים לא סטינו.

סוזי נבות: ההסדר הקיים הוא הסדר בחוק וחוק שחל על חברי הכנסת.

סוזי נבות: אם הוועדה תחליט לגרוע את הסעיף הזה תתעורר בעיה.

סוזי נבות: יש מכוח חוק הוראה שחלה על חבר כנסת וכללי האתיקה קובעים הסדר אחר.

סוזי נבות: את הסתירה הזאת יכול להיות שיצטרכו אי פעם למלא באמצעות ההסדר של החוק שאתה בעצם רוצה למחוק אותו כרגע.

סוזי נבות: לכן ההצעה היא להשאיר אותו כפי שהוא.

דוד טל: פרופ' נבות, אצלי אין דבר כזה אבסולוטי, מה שקבעו אז זה תורה מסיני.

דוד טל: אני חושב שגם אז יכלו לטעות כמו שאני יכול לטעות היום בשיקול דעת כזה או אחר.

דוד טל: אבל צודקת פרופ' נבות שאם אנחנו הולכים לשנות כאן, יש חוק שאומר דבר אחד וזה דבר שני.

דוד טל: אלא אם כן פרופ' נבות או היועצת המשפטית של הוועדה תפנה אותנו לחוק הזה והזה ותרצה לשנות את החוק, תשנה את החוק ולאחר מכן אפשר יהיה לקבל את מה שאתה מציע.

אורי אריאל: משפט התייחסות להערה של פרופ' נבות.

אורי אריאל: צריך להפריד מה אנחנו רוצים כדי שיהיה טוב, כדי שתהיה יותר אתיקה וכו' ובין הכלים הטכניים.

אורי אריאל: נניח שכולם מסכימים שצריך שינוי.

אורי אריאל: נשאל את עצמנו, האם במסגרת שאתם כבר בדקתם את החקיקה והתקנות בהשוואה לממשלה שאלו דברי רלוונטיים בעיני, אני לא רוצה שעכשיו ח"כים יהיו שונים מכולם.

אורי אריאל: אם זה טוב, נשקול את הצד הטכני.

גדעון סער: הנקודה שהעלה אורי, חשבתי עליה ויש לה פיתרון.

גדעון סער: בסופו של דבר, אם אדם אפשר שייגרם לו חוסר נוחות כתוצאה ממהלך כזה – מקבל המתנה יכול גם להחזיר אותה לנותן ולהגיד: אני לא חפץ במתנה שלך.

אורי אריאל: אתה לא יכול להחזיר לשגריר.

דוד טל: אם זה טייווני הוא ייפגע וייעלב ויותר הוא לא יהיה מוכן שתזמין אותו.

גדעון סער: זה לא מסוג המקרים שנראה לי שיש בעייתיות לכלול את הפרט שנתן לך את זה שגריר, אין בזה בעייתיות.

אורי אריאל: אבל יש אנשים שנעלבים שאתה מחזיר להם מתנה, אתה לא יכול להחזיר, אתה יכול אבל תיצור נזק מיותר לחלוטין.

גדעון סער: יש פה בעיות ערכיות לא פשוטות אבל אם זה ההסדר בחוק אני לא חושב שנכון שבכללי האתיקה נסטה מההסדר שנקבע.

גדעון סער: אפשר לשנות את החוק.

אביגדור יצחקי: המצב הרגיל הוא שחזקה על חבר כנסת שמקבל מתנה הוא יודע פחות או יותר כמה היא עולה ואז הוא אומר לנותן המתנה: סלח לי אבל אני לא יכול לקבל ממך את המתנה.

אביגדור יצחקי: מתי אנחנו מגיעים למצב שאנחנו צריכים להחזיר מתנה?

אביגדור יצחקי: במצב שבו שיקול הדעת שלנו באותו רגע בנסיבות כאלה ואחרות היה פגום ולאחר מכן הוא השתפר - - -

גדעון סער: אם נותנים משהו סגור, יש הרבה סיטואציות בחיים, נותנים לך קופסא - - -

אביגדור יצחקי: אחרי זה הוא בא ואומר: טעיתי, לא שקלתי נכון, לקחתי את המתנה.

אביגדור יצחקי: קודם כל אין שום בעיה לפתוח מתנה גם בפניו, זה אפילו מקובל היום.

אביגדור יצחקי: כלומר בשלב הזה שחבר הכנסת עשה טעות פעם אחת, תיקן את עצמו בפעם השנייה, עכשיו הוא צריך לגלות מי נתן לו את המתנה ואני חושב שיכול להיות שחלק מהאנשים שנתנו אותה לא התכוונו להזיק והם לא היו רוצים ששמם יופיע באיזשהו מצב שכולם יודעים שהם נתנו מתנות.

אביגדור יצחקי: לכן אני חושב שטובת הציבור במקרה הזה היא כזאת.

אביגדור יצחקי: יכול להיות שצריך להגביל את זה בסכומים, אבל לא כגורף שאני צריך כל פעם לגלות מי נתן את המתנה ובאיזה אופן ולמה וכמה וכל הדברים האלה.

אביגדור יצחקי: אני חושב שגם צנעת הפרט יש לה חשיבות.

אביגדור יצחקי: מהרגע שאדם החזיר, הרי אם הוא לא החזיר לא תדע מי זה אלא אם כן תחקור ותעשה את הצעדים הדרושים לעניין.

דוד טל: אני חושב שכשחברי הכנסת נשלחים במשלחות תמיד יש טקס מתנות שזה נותן תמונה וזה נותן עט וזה נותן בקבוק סמלי של הארץ וכו'.

גדעון סער: זה נכלל תחת: מתנה קטנת ערך וסבירה.

אביגדור יצחקי: אני חושב שבנושא של משלחות, אני לא זוכר מה כתוב בכללים, אבל את לא יכול לבוא במשלחת, למשל הייתי בפרלמנט הלטבי, קיבלתי מתנה, אני יכול להגיד להם: חבר'ה, סליחה, מותר לי לקבל רק ב-200 שקל.

דוד טל: לא, אבל אתה יכול לקבל, לבוא לאתי בן יוסף שהיא חברה בוועדת מתנות ולומר לה: הנה המתנה, אבל מאוד חשוב לי, היות וקיבלתי את זה מחברת הפרלמנט שהייתה מאוד נחמדה אלי, אני רוצה לשמר את זה, תשאירו את זה לפיקדון.

דוד טל: הם יקבעו כמה זה עולה, תשלם את השווי של זה ותחזיק את זה.

אתי בן יוסף: לפעמים שולחים את המתנה לשמאי להערכה.

אביגדור יצחקי: כמנכ"ל משרד ראש הממשלה עסקתי בזה הרבה ופעמים רבות זה ממש ציער את ליבי לשים את המתנות האלה במרתף של משרד ראש הממשלה.

אביגדור יצחקי: אריק שרון היה שר תקשורת, הייתי בתערוכת הייטק והמארחים נתנו שעון, חבל על הזמן, באתי עם השעון הזה בדחילו ורחימו, נתתי אותו ליועצת המשפטית שתעשה איתו מה שהיא רוצה ומאז לא ראיתי אותו.

אביגדור יצחקי: אני חושב שהנושא של להתחיל לגלות את השמות של הנותנים הוא מאוד בעייתי.

יצחק זיו: הייתי רוצה להפריד בין זה שמחזיר את המתנה, ברגע שהחזרתי אין כל סיבה לתת שמות.

דוד טל: אני חושב שזה מקובל על כולם.

יצחק זיו: ברגע שאני רוצה לרכוש את זה - צריך למסור את הפרטים.

דוד טל: גדעון, ההפרדה הזאת מקובלת עליך?

גדעון סער: אם זה מצמצם את מה שקיים בחוק אני לא רוצה להפריד.

דוד טל: אתה לא תומך, נעלה את זה להצבעה, בבקשה סוזי.

סוזי נבות: ההצעה שאתם מעלים היא לפגוע בעיקרון שנקרא שקיפות.

סוזי נבות: נזכור שהחובה לדווח על מתנה קיימת על פי חוק המתנות על כל מי שחוק המתנות חל עליו, על כל עובד ציבור, על כל חבר ממשלה כשהם יאמצו את ההסדר וגם על חברי הכנסת נכון להיום.

סוזי נבות: ההסדר המוצע אומר: כולם יעשו את זה, רק חברי הכנסת הם לא ידווחו את השם של נותן המתנה.

דוד טל: יכול מאוד להיות שמלכתחילה אני לא רוצה לקבל את המתנה אבל אני גם איש ציבור ואני מאוד חושש שהטייווני הזה מאוד ייפגע ולכן אני לוקח את זה רק כדי שהוא לא ייפגע.

דוד טל: יכולתי בעצם לא לקבל את זה ואז אני פטור מכל דבר וחף מכל עוון ולא צריך לדווח כלום.

דוד טל: לקחתי את זה רק כדי שאותו טייווני לא ייעלב.

דוד טל: הייתי רק כמו מדיום שלקח את המתנה, העביר לוועדת המתנות בראשותה של אתי, ובזה גמרתי.

סוזי נבות: יש פיתרון הרבה יותר פשוט, הפיתרון הוא לתת שיקול דעת לוועדת המתנות שמקבל את המתנה בכל הנוגע לשם הנותן.

סוזי נבות: אם תסביר את הדברים לגוף שמונה ותאמר:

סוזי נבות: אני בנסיבות שנוצרו לא רוצה למסור את השם - - -

דוד טל: כשאתה אומר שאתה לא רוצה אתה כאילו מצהיר: אני לא רוצה להיות שקוף.

דוד טל: אנחנו מדברים על שקיפות וזה קצת בעייתי.

אורי אריאל: מבחינתי יש פה אי הבנה שאני רוצה להסביר אותה.

אורי אריאל: אם משנים את החוק - על כולם.

אורי אריאל: אני רוצה שהפקיד במשרד התקשורת, אם הוא מחזיר, הוא בא עכשיו להחזיר, אתם מכניסים את האנשים למצב הפוך ממה שהמטרה רוצה.

אורי אריאל: מרוב שקיפות אתה עושים מצב הפוך.

אורי אריאל: אם היה רוצה לגלות היה אומר, עכשיו הוא לא רוצה וסיבותיו עמו אבל הוא בא להחזיר לך את זה.

אורי אריאל: את אומרת לו: תגיד לי מי זה.

אורי אריאל: אז הוא יגיד: פעם הבאה "תהיו בריאים", מה שנקרא.

אורי אריאל: זה חל על כולם.

אורי אריאל: מהרגע שקובעים נוהל שקובע: אם אתה מחזיר אתה לא מוסר, אם אתה רוצה להשאיר אצלך תמסור את כל הפרטים כולל שם הנותם, זה חל על כולם באופן שווה.

אורי אריאל: הח"כים לא יוצאי דופן.

דוד טל: אתה רואה בזה בעייתיות?

אורי אריאל: אני לא רואה צורך.

אורי אריאל: אתם גורמים לנזק, חבל.

סוזי נבות: יש תקנות של חוק המתנות, עמדת הוועדה - - -

אורי אריאל: ועדת הכנסת תשנה.

דוד טל: לא נצביע כרגע על זה.

ארבל אסטרחן: כרגע זה נקבע בתקנות של שר המשפטים.

דוד טל: תרשמי לך את הנקודה הזאת, נדון בסעיף הזה של המתנות ונראה אם נמצא לנכון לשנות אותו.

דוד טל: אם חברי הוועדה ימצאו לנכון לשנות אותו יכולים לקבל את ההצעה של אריאל.

אורי אריאל: כרגע זה תקנות.

ארבל אסטרחן: תקנות של שר המשפטים באישור ועדת החוקה.

אורי אריאל: אני רוצה להמליץ ליו"ר הוועדה שיפנה לשר המשפטים, ייתן לו את הרקע לדיון ויגיד לו שהוא מציע לשנות את התקנה באישור ועדת החוקה.

אורי אריאל: הכל מסודר, הכל שקוף, הכל חל על כולם.

אורי אריאל: אני מציע שאנחנו נפנה לשר המשפטים.

דוד טל: היועצת המשפטית שלנו תפנה לשר המשפטים עם הפרוטוקולים המתאימים של הדיון עד כה ותסביר את הדברים, גם שאמר חבר הוועדה וגם על דעת 4 חברי הוועדה עם הסתייגותו של חבר הכנסת סער.

גדעון סער: למה שלא נאשר כמו שזה?

גדעון סער: אם שר המשפטים יתקן את התקנות כפי שמוצע בתחולה אוניברסלית כמו שאומר אורי אריאל, אבל בינתיים יהיה יישור קו כי חבל, זה סעיף טריווילי.

דוד טל: אני מייחל ליום שנסיים, נראה לי שעד ט"ו בשבט לא נסיים.

גדעון סער: לא קרה שום דבר, הוועדה עסקה בזה 3 שנים.

גדעון סער: אנחנו ברוך השם עובדים.

אורי אריאל: אני אגלה לך משהו, יו"ר הוועדה, כל שנה יש ט"ו בשבט.

דוד טל: הנחתי את דעתי.

דוד טל: נשאיר סעיף ד.

דוד טל: אישרנו את סעיפים א' ב' ג'.

דוד טל: אנחנו עוברים לתרומות לצורך בחירות.

ארבל אסטרחן: סעיף ד' לא מאושר, יצא מכתב לשר.

ארבל אסטרחן: סעיפים 52, 53 עוסקים שניהם בתרומות לחבר הכנסת.

ארבל אסטרחן: הכלל הוא שתרומות כמוהם כמתנה והן אסורות.

ארבל אסטרחן: סעיף 52 קובע שחבר כנסת שהוא מועמד לבחירות מקדימות כפי שהן מוגדרות בחוק המפלגות, רשאי לקבל תרומות לצורך הבחירות, בהתאם להוראות החוק האמור.

גדעון סער: זה החיקוק העדכני?

גדעון סער: כי הרי כמו שאת יודעת הייתה הוראת שעה ואחרי זה הייתה עוד הוראת שעה.

גדעון סער: פשוט צריך לוודא שמתייחסים לחיקוק שבתוקף.

דוד טל: זה בהתאם להוראות החוק.

דוד טל: אם אחרי החדש התקבל חוק הוא כבר שולט בכיפה.

ארבל אסטרחן: תהיה הפנייה נכונה לחוק העדכני.

דוד טל: סעיף 52 מאושר?

גדעון סער: כן.

דוד טל: סעיף 53 (א).

ארבל אסטרחן: סעיף 53 עוסק בעזרה רפואית והוצאות משפטיות והוא דומה מאוד להחלטה קיימת של ועדת האתיקה.

ארבל אסטרחן: הוא בא לקבוע שחבר הכנסת רשאי לאסוף תרומות למימון עזרה רפואית עבורו או עבור בן משפחתו או תרומות למימון הוצאות משפטיות עבורו, אם קיבל לכך אישור מראש מאת ועדת האתיקה, לאחר שמצאה כי קיים צורך מיוחד המצדיק איסוף תרומות.

אורי אריאל: אני מבקש להוסיף: "לצורך רפואי או אנושי אחר.

אורי אריאל: " הרי כל אחד מאיתנו יכול להעלות בדעתו בן משפחה שנפל כלכלית, בנו, בתו, חתנו, מישהו.

דוד טל: זה מתאפשר, "עזרה רפואית עבורו או עבור בן משפחתו"

ארבל אסטרחן: הוא אומר לא רק עזרה רפואית.

אורי אריאל: לדוגמא, בתי בריאה אבל היא נמצאת בכינוס נכסים ומתוקף זה יש לה עיקולים ואין לה מה לאכול בבית, לה ולילדיה שהם נכדי.

אורי אריאל: אני לא יכול לעזור לה?

אורי אריאל: כל אב עוזר לבתו.

דוד טל: אתה יכול לעזור, אתה שואל רק אם אתה לא יכול לאסוף תרומות עבורה.

אורי אריאל: כמובן, אני מתכוון באופן פומבי לאסוף תרומות, לבקש מידידים, אני חושב שזה אותו דבר.

אורי אריאל: עניין רפואי הוא כמו עניין אחר וצריך לאפשר לחברי כנסת שהם הורים לעזור לבני משפחתם לפי כל הכללים, ועדת אתיקה ושזה צורך וכו'.

אורי אריאל: דבר נוסף, לא ראיתי הלאה, נדמה לי שזה לא מופיע, איך סוגרים את העמותה?

ארבל אסטרחן: סעיף קטן ו'.

אורי אריאל: בסדר.

דוד טל: אני רוצה להוסיף השאלה אם כאיש ציבור אני מנוע מלאסוף תרומות לא לי ולא לבן משפחתי אלא לאדם מן היישוב.

דוד טל: לדוגמא, מישהו שצריך לעבור השתלת כליה ולצורך העניין צריך לאסוף לו כסף ואני מגיע, לא כאדם פרטי, אני מגיע גם כחבר כנסת, עד כמה שאני מושך יותר או פחות אנשים, האם רשאי לאסוף לאותו אדם עבור השתלת כליה או טיפול רפואי כזה או אחר, לא בן משפחתי.

ארבל אסטרחן: הכסף ילך לכיסך או אתה רק תקרא לציבור לתרום לו.

דוד טל: בוודאי שלא לכיסי, הכסף יעבור ישירות לאותו אדם אבל אני מתרים.

ארבל אסטרחן: אבל לא עבורך, אתה לא מקבל כלום.

דוד טל: אני כן מקבל.

דוד טל: יש לי טובת הנאה שנקראת: הון פוליטי, אי אפשר להתעלם מזה.

דוד טל: הצדיק דוד טל עובר וכל מי שיש לו בעיה דוד מכנס את כל הקבלנים ואת כל היזמים ואת כל אנשי ההון ומבקש מהם, אני מניח שגם הם יתרמו, חלקם אולי לשם שמיים אבל חלקם אולי יפזלו לזה שאולי פעם יצטרכו מדוד טל משהו ואז נוח יהיה להם לפנות אלי.

דוד טל: האם השאלה אם אני גובה או מתרים אנשים לצורך רפואי כזה, או אפילו אני מקצין, עבור מישהו שפשט רגל.

אורי אריאל: בקרן ליבי פונים לחברי כנסת להשתתף בשידורים, זה לגיטימי.

ארבל אסטרחן: אגב זה לא נכנס פה, זה נכנס בסעיף שדיברנו על השתתפות בפעילות של גופים ציבוריים.

דוד טל: כלומר את אומרת שזה בסדר.

ארבל אסטרחן: כן.

גדעון סער: 3 הערות לעניין סעיף 53.

גדעון סער: לעניין סעיף קטן א' - אין סיבה לקבוע שמימון עזרה רפואית, תהיה עבורו או עבור בן משפחה אבל הוצאות משפטיות יהיו אך ורק עבור חבר הכנסת ולא עבור בן משפחה.

גדעון סער: אני בהחלט יכול לדמיין מצבים שיש משפט של אדם מדרגה ראשונה ואותו כלל שחל על מימון העזרה הרפואית יחול בהתאמה לעניין ההוצאות המשפטיות.

גדעון סער: לעניין סעיף ב', אני מבקש לדעת האם המצב הקיים הוא שאותה עמותה שעליה מדובר מאושרת על ידי ועדת האתיקה.

דוד טל: איזה עמותה?

גדעון סער: מדובר על כך שאותו איסוף תרומות יתבצע באמצעות עמותה, אין לי הסתייגות על זה.

גדעון סער: רק יש הוראה נוספת שקובעת שהרכב העמותה יאושר על ידי ועדת האתיקה.

ארבל אסטרחן: זה לא קיים היום.

גדעון סער: לכן אני חושב שזו הוראה קצת מרחיקת לכת.

גדעון סער: כשאתם אומרים הרכב העמותה, אתם צריכים להחליט איזה אורגן של עמותה.

גדעון סער: לעמותה יש הנהלה, יש אספת מניות, חברי העמותה?

גדעון סער: חברי האספה הכללית של העמותה?

גדעון סער: שנית, אני לא משוכנע שצריך עד כדי כך, יש רשם עמותות, הוא ממילא צריך לאשר, מעבירים לו את המסמכים, אינני יודע אם ועדת האתיקה צריכה להיות אינסטנציה לעניין הרכב אורגנים של עמותות.

גדעון סער: לעניין סעיף קטן ה', ההערה הקבועה שהייתה לעניין היועץ לאתיקה.

סוזי נבות: המצב הקודם הוא שאין אבחנה כזאת, בפועל הוצאות משפטיות ורפואיות הן גם עבורו וגם עבור בן משפחתו.

גדעון סער: במצב הקיים?

סוזי נבות: כן.

דוד טל: למה פרופ' נבות?

דוד טל: אנחנו משתדלים להדיר את רגליהם של ח"כים ונבחרי ציבור שלא יזדקקו לגורם שלישי שיקבלו ממנו איזושהי תרומה.

דוד טל: מה שהעלה פה גם אריאל וגם גדעון, ברגע שיש בן משפחה שכתוצאה לא משנה ממנה, צריך הרבה כסף להוצאות משפטיות, בצורה כזו או אחרת אב המשפחה שבמקרה הזה הוא חבר הכנסת לא יכול - - -

גדעון סער: אגב, זה יכול להיות גם שהוא איבד את הדירה בחפציבה.

דוד טל: חבר הכנסת לא יכול להימנע מלעזור לבנו, הח"כ יעדיף את בנו על האתיקה המקצועית.

דוד טל: השאלה אם לא נכון לתת כלים שיהיו שקופים לעיני כל כפי שאני אומר, אם לצורך העניין, חבר כנסת שכבר הורשע בעבר הקים עמותה וגייס הרבה כספים לצורך משפט שלו והשתמש בזה והכל שקוף, למה לא יתאפשר לחבר הכנסת באותם תנאים שהוא אוסף לעצמו, לאסוף לבנו או לאחד מהמעגל הראשון.

דוד טל: אני אומר את זה כדי למנוע מצב שחבר כנסת יצטרך לעשות את זה בסתר.

נורית אלשטיין: בייחוד כשזה טעון אישור של ועדת האתיקה וועדת האתיקה יכולה לקבוע לעצמה בדרך של פרשנות מתי כן ומתי לא ובהתאם כמובן להלימה לכבוד הכנסת וכיוצא בזה.

סוזי נבות: אפשר להחזיר את המצב הקודם, אני רוצה רק להזכיר שההסדר שמוצע כיום לגבי חברי ממשלה גם הוא מתייחס אך ורק לחבר הממשלה ולא לבן משפחתו בכל הנוגע להוצאות רפואיות.

סוזי נבות: ההנחה היא שאנחנו רוצים ליצור הסדר שיהיה בו הרמוניה בין מה שעושים השרים לבין מה שעושים חברי הכנסת בכל הנוגע להוצאות המשפטיות, לא לנושא העזרה הרפואית.

סוזי נבות: הוצאות משפטיות זה אך ורק לחבר הממשלה.

דוד טל: עם כל הכבוד, השרים יש להם איזשהו כושר, יכולת שאין לחבר הכנסת.

דוד טל: להם יש תקציבים גדולים שהם יכולים להפנות לאזור כזה, לאדם כזה בזמן שחבר כנסת הוא מאוד מוגבל - - -

סוזי נבות: אני בהחלט לא חשה כך.

דוד טל: אני יודע מה השקפת עולמך לגבי חברי הכנסת.

אורי אריאל: אני מסכים שצריכה להיות הלימה ולכן אני מציע שיושב ראש הוועדה יפנה למזכיר הממשלה ויפנה את תשומת ליבו שבעניין הזה דעתנו שונה ושגם השרים הם בני אדם, אני מסכים לדברי היושב ראש.

אורי אריאל: מי שימנע דברים שהציבור לא יכול לעמוד בהם ושרים הם ציבור - - -

דוד טל: בם בני אדם, הם לא מלאכים.

אורי אריאל: נכון, הם אנשים.

אורי אריאל: אז יהיה כתוב שאסור, אז אתם באמת חושבים שאני כשר, נניח שבני יש לו בעיה יוצאת דופן, או לאפשר לי דרך פתוחה שאני צריך אישור ועדת אתיקה ואני צריך כללים ודיווחים ועמותה מיוחדת והכל.

אורי אריאל: בסדר.

אורי אריאל: אני מייד אלך, אגייס 2 מיליון שקל, אשלח את הבת שלי לניתוח דחוף ואציל אותה.

נורית אלשטיין: אמרנו שעם הוצאות רפואיות אין בעיה.

אורי אריאל: אז חפציבה, משהו אנושי אחר, לא רפואי.

אורי אריאל: אני אומר לכם עלי, אני לא אישן כל הלילה, ארוץ ואגייס 2 מיליון שקל כדי להציל אותה.

אורי אריאל: ככה אני מבין את זה, להציל אותה, גם כשזה משהו אנושי ולא רפואי.

אורי אריאל: מה אתם עושים?

אורי אריאל: אתם מחייבים אותי לעשות את זה במחשכים.

אורי אריאל: למה?

אורי אריאל: תשימו את זה על השולחן, כולל השרים.

אורי אריאל: ראיתי חברי כנסת שיודעים להניע תקציבים משמעותיים לכל מיני מטרות חשובות לכן לא הייתי עושה את ההבדל.

אורי אריאל: אבל כל דבר אנושי, שוועדת האתיקה תאשר.

נורית אלשטיין: אני יכולה לתאר לעצמי טעם רציונלי באבחנה בין שר לבין ח"כ דווקא בהקשר הזה.

נורית אלשטיין: אני חושבת דווקא שאי הרחבת השורה לגבי שר היא מאוד רלוונטית, אני רק לא חושבת שזה בדיוק הדיון כאן אצלנו, מה שלא כן לגבי ח"כ.

נורית אלשטיין: אני כן חושבת שלגבי חברי כנסת אין מניעה אמיתית אם יש אישור של ועדת האתיקה לדון בזה והאבחנה בין שר לבין חבר כנסת יכולה להיות דווקא רלוונטית בהקשר הזה.

נורית אלשטיין: אני גם לא חושבת שצריך לפנות למזכיר הממשלה.

דוד טל: זו החלטה שיכולה להישאר פה.

נורית אלשטיין: ברור.

גדעון סער: אמרתי את שלי, אני חושב שאנחנו צריכים לעסוק בנושא חברי כנסת ולא בנושא חברי הממשלה.

דוד טל: בזה כולנו מסכימים.

גדעון סער: יש לממשלה עכשיו קוד אתי.

גדעון סער: למשל כתוב ששר צריך להשעות את עצמו אם יש חשדות נגדו.

גדעון סער: אז בוא נראה את זה קורה, שהיא תעסוק בדברים שלה ואנחנו בשלנו, כל עוד אנחנו כאן.

דוד טל: לגבי הדוגמא שנתת חפציבה, הבן שלך רכש בחפציבה - - -

גדעון סער: סוזי נבות קיבלה את ההערה שלי אם הבנתי אותה.

גדעון סער: היא לא ראתה מניעה להוסיף לעניין ההוצאות המשפטיות.

סוזי נבות: אין מניעה.

סוזי נבות: הערה נוספת להערה השנייה של חבר הכנסת סער, לגבי הרכב העמותה והאישור שלה על ידי ועדת האתיקה.

סוזי נבות: הכוונה לא הייתה לכל בעלי התפקידים וכל האורגניים.

סוזי נבות: ההנחה היא שבמקרים כאלה תוקם עמותה קטנה עם אורגניים קטנים.

סוזי נבות: האישור שנעשה אצל רשם העמותות הוא אישור על חוקיות הפעולה וכאן האישור הוא ההיבט האתי ולכן הנושא של השמות הוא חשוב.

גדעון סער: הייתי מציע שמסמכי העמותה יימסרו לוועדת האתיקה ולא יועברו לאישורה, שהיא לא תשיג את גבולו של רשם העמותות.

גדעון סער: אם יהיה איזשהו דבר שרשם העמותות לא מודע לו – ועדת האתיקה תוכל לראות אותו.

דוד טל: בסדר גמור.

דוד טל: אורי אריאל זה בסדר בתיקונים שהיועצת המשפטית תעשה?

ארבל אסטרחן: אומר לכם כיצד זה יהיה: חבר הכנסת רשאי לאסוף תרומות למימון עזרה רפואית או למימון הוצאות משפטיות עבורו או עבור בן משפחתו - - -

נורית אלשטיין: אם קיבל לכך אישור.

ארבל אסטרחן: השאלה אם רוצים להוסיף פה עילות נוספות.

אורי אריאל: זה חסר לי, על ההערה שלי אני לא מקבל תשובה.

ארבל אסטרחן: נכון.

ארבל אסטרחן: חבר הכנסת אריאל אמר שהוא רוצה שבנוסף להוצאות משפטיות ועזרה רפואית גם סיבה אנושית אחרת.

דוד טל: יש דוגמא?

ארבל אסטרחן: הוא אמר, ילד שנקלע לפשיטת רגל, זרקו את בני מהדירה, ילדיו בחוץ בשלג, קורים כל יום מקרים קשים, האם זה יכול לקרות גם לילדים של חברי כנסת?

ארבל אסטרחן: כן, זה יכול לקרות.

ארבל אסטרחן: הם לא הורים?

נורית אלשטיין: אני חושבת שהמקרים האלה כמקרי סל של הוצאות רפואיות והוצאות משפטיות - יש בהם היגיון.

נורית אלשטיין: אני חושבת שכל הרחבה היא כניסה לאזור אפור.

אורי אריאל: מה זאת אומרת אפור?

אורי אריאל: הרי יש ועדת אתיקה - - -

דוד טל: זו גזירה שהציבור לא יכול לעמוד בה.

אורי אריאל: אנחנו גורמים לאנשים לחטוא בידיעה.

אורי אריאל: יש ועדת אתיקה, אם לא סומכים על ועדת האתיקה זה סיפור אחר.

דוד טל: אנחנו יכולים כרגע להצביע על זה ואז אני וגדעון נצביע בעד ואתה תהיה נגד.

דוד טל: אני לא רוצה לנצל כרגע את הרוב.

דוד טל: שלנו היות ודעתנו ידועה.

דוד טל: אני אשאיר את זה לדיון הבא שהפורום יהיה קצת יותר רחב ואני רוצה לשמוע גם את עמדתם של חברים אחרים.

דוד טל: אתן לנורית לומר את דברה וכאמור, בנושא הזה נקבל החלטה בהצבעה בדיון הבא שיהיה פורום רחב יותר.

דוד טל: נורית בבקשה.

נורית אלשטיין: כשאני מדברת על התחושה שלי שלא נכון להרחיב את שורת המקרים זה נובע מזה שבסופו של דבר האיסור הוא ברור.

נורית אלשטיין: למעשה אפשר היה לאסור איסור גורף ולומר: חבר כנסת לא יגייס תרומות, נקודה.

נורית אלשטיין: אלא מאי?

נורית אלשטיין: שם יש איזשהו איזון בין גזירה שאי אפשר לעמוד בה ואולי גם צורך אמיתי וצידוק לבין התדמית של חבר הכנסת.

נורית אלשטיין: הרי למה הוא פונה לציבור?

נורית אלשטיין: עמותה נועדה ליצור סוג של נתק ושקיפות וחשבונאות נכונה וכו'.

נורית אלשטיין: אבל בעצם זה עבור חבר הכנסת.

נורית אלשטיין: להרחיב את זה גם על מקרים שאינם בגדרי השניים האלה, שכל המקרים האנושיים כן יכולים ליפול בגדרי השניים האלה.

נורית אלשטיין: גם על מקרה של הסתבכות שאיננה נופלת לא בגדר המקרה הבריאותי ולא בגדר המקרה המשפטי, זה הייתי אומרת הרחבה של מדרון חלקלק.

נורית אלשטיין: מחר אנחנו יכולים למצוא את עצמנו במצב שחבר הכנסת באמצעות עמותות יאסוף כסף, נקודה.

אורי אריאל: את לא סומכת על ועדת האתיקה.

נורית אלשטיין: ועדת האתיקה היא לא המשענת - - -

דוד טל: בהמשך למה שכתוב כאן:

דוד טל: ועדת האתיקה תוכל לקבוע שמותר לו, אפילו שזה לא מופיע כאן.

דוד טל: אין לה סמכות?

נורית אלשטיין: לא.

נורית אלשטיין: ועדת האתיקה מוסמכת לפרט.

סוזי נבות: יש לה סמכות כללית לסטות מכל הכללים וליצור הסדר חריג בנושא מסוים.

דוד טל: אם יש לה הסדר כזה זה פתח למקרים חריגים.

דוד טל: אני חושב שזה נותן איזושהי תשובה - - -

אורי אריאל: לא בעיני.

דוד טל: לא ניצלתי את הרוב, לא הצבענו על זה.

דוד טל: תודה רבה, אני רוצה להודות למשתתפים, פרופ' נבות, נורית, ארבל, תודה רבה, הישיבה נעולה.